**Keri Hulme** (9. mars 1947–27. desember 2021) var ein newzealandsk forfattar som var best kjend for romanen *The Bone People* (norsk *Margfolket*).

Oppvekst
--------

Hulme vart fødd i Christchurch, på Sørøya på New Zealand. Foreldra var av engelsk, skotsk og maori- (Ngāi Tahu) avstamming. «Familien vår stammar frå ulike folk: Kai Tahu, Kāti Mamoe (maori iwi frå Sørøya), immigrantar frå Orknøyane, Lancashire, Færøyane og/eller Noreg», har Hulme fortald til magasinet *Contemporary Women Poets*. 

Hulme arbeidde som tobakksplukkar i Motueka etter at ho hadde fullført skulegangen. Ho byrja å studera jus ved University of Canterbury i 1967, men avbraut studiane etter fire terminar og vende attende til tobakksplukkinga. Elles arbeidde ho som kokk og posttilsett, men også med bygningsarbeid og fiske. 25 år gammal flytta ho inn i ein einsam bustad på vestkysten av New Zealand for å kunna skriva uforstyrra, lesa, måla og fiska. Ho bur no i Okarito i  West Coast.

Karriére
--------

I 1972 sette Hulme seg føre å skriva på full tid, men trass i støtte frå familien, vart ho nøydd til å venda attende til arbeidet ni månadar seinare. Ho heldt fram med skrivinga, og somme av arbeida hennar vart publiserte under psevdonymet Kai Tainui. På denne tida arbeidde ho med romanen *The Bone People*, som til slutt vart utgjeven i februar 1984. Boka vart refusert av fleire forlag før ho vart utgjeven av Spiral Collective. I 1984 vann boka New Zealand Book Award for Fiction og Bookerprisen i 1985.

Utmerkingar
-----------

* *Katherine Mansfield Memorial Award* 1975;
* *New Zealand Literary Fund grant* 1975, 1977 og 1979,
* *Maori Trust Fund Prize* 1978
* *East-West Centre Award* 1979
* *Book of the Year Award* 1984
* *Mobil Pegasus Prize* 1985
* *Bookerprisen* 1985
* *Scholarship in Letters* 1990;

Verkliste
---------

### Romanar

* *The Bone People* (1984)
* *Bait* og *On the Shadow Side* (in progress; referred to by Hulme as 'twinned novels')

### Poesi

* *The Silences Between (Moeraki Conversations)* (1982)
* *Lost Possessions* (1985)
* *Strands* (1992)

### Noveller

* *Te Kaihau: The Windeater* (1986)
* *Te Whenua, Te Iwi/The Land and The People* (1987)
* *Homeplaces: Three Coasts of the South Island of New Zealand* (1989)
* *Stonefish* (2004)

Sjå òg
------

* Newzealandsk litteratur

Referansar
----------

1. ↑  «Keri Hulme.» Contemporary Women Poets. St. James Press, 1998
2. ↑  Keri Hulme." Contemporary Poets, 7th ed. St. James Press, 2001
3. ↑  «Hulme, Keri (biography)». New Zealand Book Council.

Bakgrunnsstoff
--------------

* Keri Hulme sin blogg
* Hulme works on conservation of Okarito's coast
* Archived summary of book review Arkivert 2013-01-20 ved Wayback Machine. Los Angeles Times, august 2005
* Bibliografi over Keri Hulme sitt arbeid, og bokoversyn Arkivert 2007-08-07 ved Wayback Machine. University of Auckland universitetsbiblioteket, oktober 2005.
* Keri Hulme Biography - Keri Hulme comments—Richard Corballis

Kjelder
-------

* *Denne artikkelen bygger på «Keri Hulme» frå Wikipedia på engelsk, den 8. november 2010.*


|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |